Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 637

3. Anyatelepek 3.1. Általános követelmények 3.1.1. A klón, klóncsoport és klónkeverék genetikai fajtajellegek törzsültetvénykénti gyakorlati megjelenése az anyatelep. A vegetatív szaporítású fajták szaporítóanyagának elõállításának az egymásból levezethetõ szaporítási fokozatok többlépcsõs rendszerében kell megvalósulnia. 3.1.2. Anyatelep csak magasabb szaporítási fokozatú alapanyagból létesülhet, mint amit ki fog bocsátani. 3.1.3. Központi és üzemi anyatelep csak fémzárolt, származási igazolvánnyal ellátott alapanyagból létesíthetõ. 3.1.4. Törzsanyatelepet legalább egy, törzsállományt 2—3 helyen kell létesíteni. Természeti katasztrófák következményeinek elkerülése érdekében a jelentõsebb fajtákból (1 ha feletti országos összes üzemi anyatelep-felület) legalább két helyen kell központi anyatelepet létesíteni. 3.2. Genetikai jelleg szerinti követelmények 3.2.1. A klóncsoportot alkotó klónokat elkülönítve kell fenntartani és szaporítani, az erdõsítési célra kiadott szaporítóanyagba a fajtaelismeréskor rögzített arányban kell kerülniük. 3.2.2. A klónkeverék esetében a vegetatív szaporítási ciklusok lehetõ legmagasabb száma három. 3.3. Az anyatelepek létesítése és minõsítése 3.3.1. Törzsanyatelepet, törzsállományt és központi anyatelepet csak a minõsítõ intézet engedélyével és a fajtafenntartó hozzájárulásával szabad létesíteni. Üzemi anyatelep létesítésének szándékát a minõsítõ intézetnek be kell jelenteni, kérve a szükséges elit dugvány fémzárolását. 3.3.2. Az anyateleprõl egyszerûsített kiviteli dokumentációt kell benyújtani, a faj, a fajta, a darabszám, a sor- és tõtávolság, a mûvelési mód megadásával. Csatolni kell az áttekintõ megvalósulási vázlatot, valamint a felhasznált növényanyag származási igazolványának adatait. 3.3.3. A minõsítõ intézet az új anyatelepet törzskönyvi elõjegyzésbe veszi és egyedi azonosító kóddal látja el. 3.3.4. A minõsítõ intézet a minõsítõ szemlén — szükség szerint szakértõ bevonásával — minõsíti az anyatelepet, különös tekintettel a fajtaazonosságra és az egészségi állapotra, és a fajtatiszta, egészséges, megfelelõ kultúrállapotban lévõ anyatelepet törzskönyvezi. 3.4. Az anyatelep fenntartása 3.4.1. A klón, klóncsoport, klónkeverék fenntartása 3.4.1.1. Az elszaporítás alapját képezõ növényanyagot klóngyûjteményben (klónarchívumban) kell elhelyezi. A klóngyûjteményt fa alakú törzsállományként és évenkénti visszavágással folyamatosan fiatalkori (juvenilis) állapotban tartott törzsanyatelep formájában kell létesíteni és fenntartani. 3.4.1.2. A törzsanyatelepet csak egy helyen és klónonként legalább 5—10 egyeddel, törzsállományt 2—5 eltérõ termõtájon elhelyezve klónonként és törzsállományonként legalább 10 egyeddel kell létesíteni, és fenntartani. 3.4.1.3. A klóngyûjtemény célja a klónok megõrzése, a továbbszaporíthatóság fenntartása és ellenõrzése, a klón biológiai vágásérettségi korig való további megfigyelése, valamint szuperelit szaporítóanyag biztosítása központi anyatelep(ek) létesítéséhez. 3.4.1.4. A központi anyatelepen a szelekciós tevékenységet oly módon kell végezni, hogy a sérült, beteg, kedvezõtlen típusú egyedek a szaporításból kizárásra kerüljenek, az idõszakonként esedékes felújítás törzsanyateleprõl vagy a törzsállományból nyert „vizsgált” szaporítóanyaggal történjen. 3.4.1.5. Az anyatelepet akkor kell felújítani, ha egészségi állapotában, életképességében, szaporítóanyag-hoza- 2003/121. szám mában jelentõs kedvezõtlen változás következik be. Nyár és fûz fafajú törzsanyatelep esetén a lecserélés 10 évenként ajánlott. 3.4.2. Az anyatelep kezelésének irányelvei 3.4.2.1. Az anyatelepeket az igénytõl függetlenül minden évben le kell termelni. 3.4.2.2. Fajtától függõ ciklusban gondoskodni kell az anyatelepek lecserélésérõl. 3.4.2.3. A technológiából származó sebzések miatt fokozott gondot kell fordítani a növényvédelemre. 3.5. Ellenõrzési feladatok 3.5.1. A minõsítõ intézet évente a helyszínen ellenõrzi az anyatelep továbbszaporításra alkalmas voltát, a fajtaazonosság, a kultúrállapot, a növényegészségügyi helyzet, valamint a megtermelt szaporítóanyag hozama és életképessége alakulását. 3.5.2. A minõsítõ intézet idõközönként az egyes anyatelepek szaporítóanyaga összehasonlító kitermesztésével ellenõrzi a kibocsátott szaporítóanyag fajtatisztaságát, egyöntetûségét és életerejét. 3.6. Törzskönyvbõl való törlés 3.6.1. A klóngyûjtemény és a központi anyatelep megszüntetéséhez a minõsítõ intézet elõzetes engedélye szükséges. 3.6.2. Üzemi anyatelepet a gazdálkodó a minõsítõ intézet elõzetes engedélye nélkül is megszüntethet, de a minõsítõ intézet tekintetében bejelentési kötelezettséggel tartozik. A továbbszaporításra alkalmatlan anyatelepet a minõsítõ intézet törli a törzskönyvbõl.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes